*3. melléklet*

**Szociális étkeztetés térítési díja (2021. évi tényadatok alapján)**

Bérköltség: 2.404.827.- Ft

Járulék: 332.670.- Ft

Dologi kiadások: 3.370.239.- Ft

**Összesen: 6.107.736.- Ft**

Tényleges ellátotti létszám: 23 fő

Munkanap: 249 nap

**Szolgáltatási önköltség:** 6.107.736 Ft / 23 fő/ 249 munkanap= 1.066,48 Ft/fő/nap

 **kerekítve 1.066.- Ft/fő/nap**

2021. évi tényleges tényleges önköltség: 6.107.736.- Ft

2021. évi tényleges állami támogatás: -1.554.110.- Ft

 4.553.626.- Ft

**Térítési díj: 4.553.626 Ft / 23 fő / 249 munkanap= 795.- Ft/fő/nap**

**Szociális étkeztetés térítési díja (2022. tervezett költségek alapján)**

|  |  |
| --- | --- |
| Szociális étkezők tervezett létszáma 2022-ben | 23 fő |
| Állami támogatás | 1 559 630 |
|  |  |
| Szolgáltatási önköltség  |  |
| 8837600/23fő/249 nap= 1543 Ft/ fő/nap |  |
|  |  |
| 2022. tervezett önköltség | 8 837 600 |
| Állami támogatás | -1 559 630 |
|  | **7 277 970** |
| **Térítési díj** |  |
| 7277970/23/249= **1270.- Ft /fő/ nap** |  |

**Javaslat a Képviselő Testületnek: 795.- Ft/fő/nap**

*4. melléklet*

**Munkahelyi étkeztetés 2021. év teljesítési adatai alapján**

**Szolgáltatási önköltség**

Személyi juttatás: 1.393.897.-

Járulékok: 192.824.-

Dologi kiadás: 1.820.914.-

Beruházások: 50.991.-

**Összesen: 3.458.626.- Ft**

**3.458.626 /3738= 925.- Ft/ ebéd**

|  |  |  |
| --- | --- | --- |
|  | Balatonvilágos Község Önkormányzata GEVSZ8171 Balatonvilágos, Csók István sétány 38.**Tel./ Fax: 88/480-845; 480-905;** **480-005;** |  |

Ügyirat száma: /2022. Tárgy: A közétkeztetés térítési díjainak

Ügyintéző: Závodni Lászlóné megállapításához szükséges

 nyersanyagköltség és önköltség

 meghatározása.

**Tisztelt Képviselő-testület!**

Balatonvilágos Község Önkormányzat Képviselő-testületének 7/2008. (III.05.) önkormányzati rendelete határozza meg a Közétkeztetésért fizetendő térítési díjakat.

A rendelet és a benne meghatározott díjak utolsó módosítása 2018. évben történt.

Már az ezt követő időszakban indokolt lett volna a térítési díjak növelése, mivel az alapanyagárak növekedtek, de a koronavírus-világjárvány nemzetgazdaságot érintő hatásának enyhítése érdekében szükséges intézkedések következtében térítési díjat nem lehetett emelni. A korlátozás 2022. június 30. napjáig hatályban volt.

2022. év folyamán jelentős költségemelkedéssel kellett szembesülni: minimálbérek 20%-os emelése, az emelkedő infláció mértékének nyersanyagokra gyakorolt kedvezőtlen hatása, a földgáz és áram árának ugrásszerű drágulása és annak kedvezőtlen hatása.

Fentiek miatt indokolt a gyermekétkeztetés nyersanyagnormájának, a szociális étkeztetés és a nevelési oktatási intézményben dolgozók részére biztosított munkahelyi étkeztetés önköltségének felülvizsgálata, az Önkormányzati rendelet módosítása.

A gyermekétkeztetéssel kapcsolatos jogi szabályozást a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 15. §-a tartalmazza a gyermekek napközbeni ellátása keretében biztosított gyermekétkeztetés szabályait, amely szerint a gyermekétkeztetés intézményi étkeztetés térítési díjait az intézmények fenntartója vagy üzemeltetője állapítja meg.

Fentiekre tekintettel a Gyvt. 147. §-a alapján a képviselő-testület évente rendeletben állapítja meg az intézményi étkezési térítési díjakat. A Gyvt. 151.§ (3) bekezdése rögzíti, hogy az étkeztetés intézményi térítési díjának alapja az élelmezés nyersanyagnorma egy főre jutó napi összege. ***A Gyvt. 151.§ (4) bekezdése szerint az intézményi térítési díj összege azonos az alkalmazott nyersanyagnorma mindenkori hatályos általános forgalmi adóval növelt összegével.***

Szociális étkeztetés esetében az intézményi térítési díj mértéke, a fenntartónál a szolgáltatás biztosításával kapcsolatos költségek összessége.

*„Az 1993. évi III. törvény (továbbiakban: Szoctv.)115. § (1)*[***\****](https://net.jogtar.hu/jogszabaly?docid=99300003.tv#lbj973id6539)*Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg.* ***Az intézményi térítési díj összege nem haladhatja meg a szolgáltatási önköltséget.*** *Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.”*

Szolgáltatási önköltség: kiszámítására jelenleg nincs hatályos jogszabályi előírás, így a számítások a tervezett önköltség és a tervezett ellátotti létszám alapján került meghatározásra.

Az önköltség: a 2022. évre elfogadott költségvetésből kimutatott kiadások, amely arányosítva tartalmazza a foglalkoztatottak személyi juttatását és azok járulékait, a dologi és beruházási kiadásokat.

Intézményi térítési díj: a 2022. évre tervezett költségek, a 2022. évre tervezett ellátotti létszám és az annak alapján igényelhető állami támogatás összegét figyelembe véve került kiszámításra.

A számítások végeredménye mellékletként került csatolásra az előterjesztéshez.

**A számításokhoz szöveges kiegészítés:**

Gyermekétkeztetés térítési díjának meghatározása:

A végső nyersanyagnormához háromféle számítás alapján jutottunk:

1. 2022. évre október hónapig ténylegesen felhasznált élelmezési nyersanyagköltségből indultunk ki, melynek során megállapítást nyert, hogy k a torzító hatása van annak, hogy csak az utolsó negyedév nagyarányú élelmiszer árnövekedése eloszlik a többi hónap között. Ennek következtében nem tudjuk érvényesíteni a teljes megnövekedett nyersanyagköltséget.
2. A fenti torzító hatás kiküszöbölése céljából 2022. október havi tényadatokból indultunk ki. Az október tényleges nyersanyagköltség, illetve a tényleges lefőzött októberi adagszám, mely korrigálásra került ezzel megkaptuk a korrigált egyenértékeket, mellyel a végső számítások készültek.
3. A főzőkonyhán 10 napon keresztül a megadott étlap alapján tételesen kigyűjtésre került a tízórai és uzsonna költsége. Sajnálatos módon a program paraméterezési gondjai miatt ezt az ebéddel nem tudtuk meghatározni.

A mellékletben szereplő táblázatban bemutatásra került a rendeletben szereplő nettó nyersanyagnorma és térítési díj, illetve 2023. január 01-ben érvénybe lépő nettó nyersanyagnorma és térítési díj. *(1. melléklet)*

A táblázat adatiból látszik, hogy a térítési díjnövekedés 42%-os, ami teljesen reális.

Sajnos azt is meg kell állapítani, hogy október óta az élelmezési nyersanyagárak tovább nőttek.

Az élelmezésvezetővel történt egyeztetés következtében ***azt javasoljuk a Tisztelt Képviselő-testületnek, hogy az általános iskolai étkeztetésnél ne kerüljön megbontásra a korosztály, egységesen 7-14 éves korosztály kerüljön meghatározásra.*** Erre lehetőség úgy van lehetőség, hogy a jogszabály által előírt mennyiségi keretek betartásra kerülnek.

**Szociális étkeztetés intézményi térítési díjának meghatározása:**

A számítások kétféle módon történtek:

1. A fentiekben leírtak szerint a 2022. évre elfogadott költségvetés számaiból indultunk ki, melynek során a térítési díj összege **1.270.- Ft/fő/nap**. *(2. melléklet)* Ez a térítési díj a rászorulók anyagi helyzetét figyelembe véve magas, ezért készült egy másik számítás is.
2. A szociális étkezés intézményi térítési díja a 2021. évi tényadatok alapján kerül kiszámításra, melynek összege **795.- Ft/fő/nap.** *(3. melléklet)*

A jogszabály lehetőséget ad arra, hogy a Tisztelt Képviselő-testület az önköltség alapján számított intézményi térítési díjnál alacsonyabb összegben állapítsa meg az intézményi térítési díjat. Kiszállítási költség nem került felszámításra, mivel az a Tanyagondoki szolgálat feladatkörébe tartozik.

Ezért ***azt javasoljuk a Tisztelt Képviselő-testületnek, hogy a szociális étkeztetés intézményi térítési díját 795.- Ft/nap/fő összegben állapítsa meg.***

**Munkahelyi étkeztetés köznevelési intézményben:**

Ide tartoznak a köznevelési intézményben a pedagógusok és más munkavállalók részére biztosított étkezéssel összefüggő feladatok ellátása.

A jogszabály a klasszikus munkahelyi vendéglátást megszüntette.

A köznevelési intézményben dolgozók részére a szolgáltatás önköltsége a 2021. évi teljesítési adatok alapján került meghatározásra, melynek összege **925.- Ft/fő/ebéd*.****(4. melléklet)*

Az Önkormányzati rendeletben szereplő, 60 év felettiek, külső vendég étkeztetés, illetve a nyári szabad kapacitás terhére történő étkeztetésre nincs lehetőség ezért ki kell venni belőle. Diétás étkeztetést a konyha nem biztosít. A kedvezményes étkeztetés 2022. szeptember 01-től megszűnt.

Kérjük a Tisztelt-képviselő testületet, hogy az előterjesztést szíveskedjen megtárgyalni és a szükséges döntéseket meghozni.

Balatonvilágos, 2022. 12.01.

 Tisztelettel:

 Kovács Tamás Závodni Lászlóné Gáspárné Kigyosi Veronika

 intézményvezető gazdasági vezető élelmezésvezető

**Összesítő táblázat a közétkeztetési intézményi térítési díjakról**

|  |  |  |
| --- | --- | --- |
| **Megnevezés** | **Nyersanyagnorma****(Ft/fő/nap)\*** | **Térítési díj****(Ft/fő/nap)\*\*** |
| **Óvodai ellátás** |  |  |
|  Tízórai | 80 | 100 |
|  Ebéd  | 305 | 390 |
|  Uzsonna | 80 | 100 |
|  **Összesen:** | **465** | **590** |
| **Általános iskolai intézményi étkeztetés****7-14 éves korig**  |  |  |
|  Tízórai | 90 | 115 |
|  Ebéd | 375 | 475 |
|  Uzsonna | 90 | 115 |
|  **Összesen:** | **555** | **705** |
|  |  |  |
| **Szociális étkezés**  |  | **795** |
|  |  |  |
| **Köznevelési intézményben a pedagógusok****és más munkavállalók étkeztetése** |  | **925** |

\*A hatályos ÁFA értéket nem tartalmazza

\*\*A hatályos ÁFA értéket tartalmazza, az érték kerekítve került meghatározásra